Document ID: 31978R1026

ΚΑΝΟΝΙΣΜΟΣ (ΕΟΚ)αριθ. 1026/78 ΤΗΣ ΕΠΙΤΡΟΠΗΣ της 19ης Μαΐου 1978 περί τροποποιήσεως του κανονισμού (ΕΟΚ) αριθ. 2182/77 όσον αφορά ορισμένες λεπτομέρειες εφαρμογής της πωλήσεως κατεψυγμένων βοείων κρεάτων, προερχομένων από αποθέματα παρεμβάσεως και προοριζομένων για μεταποίηση εντός της Κοινότητος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 425/77(2), και ιδίως το άρθρο 7 παράγραφος 3,
Εκτιμώντας:
ότι η κτηθείσα πείρα από της ενάρξεως ισχύος του κανονισμού (ΕΟΚ) αριθ. 2182/77 της Επιτροπής της 30ής Σεπτεμβρίου 1977, περί λεπτομερειών εφαρμογής της πωλήσεως κατεψυγμένων βοείω κρεάτων, προερχομένων εξ αποθεμάτων παρεμβάσεως και προοριζομένων προς μεταποίηση εντός της Κοινότητος και περί τροποποιήσεως του κανονισμού (ΕΟΚ) αριθ. 1687/76 (3), όπως τροποποιήθηκε από τον κανονισμό (ΕΟΚ) αριθ. 554/78 (4), κατέδειξε την ανάγκη να καθορισθούν ορισμένοι τρόποι ανακοινώσεως μεταξύ των ενδιαφερομένων οργανισμών παρεμβάσεως-
ότι φαίνεται αναγκαίο, όταν τα προϊόντα μεταποιούνται από επιχειρηματία άλλον από εκείνον που τα έχει αγοράσει, να διευκρινισθεί ότι η ασφάλεια που προορίζεται να εξασφαλίσει τη μεταποίηση πρέπει να παρέχεται από τον αγοραστή προκειμένου να διευκολυνθεί το έργο των οργανισμών παρεμβάσεως, στην περίπτωση που η ασφάλεια δεν δύναται να αποδεσμευθεί-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2182/77 τροποποιείται ως εξής:
1. Το άρθρο 3 παράγραφος 3 αντικαθίσταται από το ακόλουθο κείμενο:
"3. Σε περίπτωση εφαρμογής του άρθρου 13 παράγραφος 3 του κανονισμού (ΕΟΚ) αριθ. 1687/76, ο οργανισμός παρεμβάσεως, που κατέχει τα προϊόντα, πληροφορεί αμέσως την αρμόδια αρχή του Κράτους μέλους όπου θα γίνει η μεταποίηση, περί της καταθέσεως μιας αιτήσεως ή μιας προσφοράς αγοράς."
2. Η ακόλουθη παράγραφος προστίθεται στη συνέχεια του άρθρου 3 παράγραφος 3:
"4. Μετά τη σύναψη της συμβάσεως πωλήσεως, ο οργανισμός παρεμβάσεως που κατέχει τα προϊόντα κοινοποιεί αμέσως στην αρμόδια αρχή του Κράτους μέλους, όπου θα γίνει η μεταποίηση, επικυρωμένο αντίγραφο της συμβάσεως πωλήσεως."
3. Το άρθρο 4 παράγραφος 1, εδάφιο πρώτο, αντικαθίσταται από το ακόλουθο κείμενο:
"1. Προ της συνάψεως της συμβάσεως πωλήσεως, εγγύηση προοριζόμενη να εξασφαλίσει τη μεταποίηση των προϊόντων κατατίθεται από τον αγοραστή, τον προβλεπόμενο στο άρθρο 3, στην αρμόδια αρχή του Κράτους μέλους, όπου θα γίνει η μεταποίηση. Η εγγύηση αυτή κατατίθεται σε εθνικό νόμισμα αυτού του Κράτους μέλους."
4. Στο άρθρο 5 παράγραφος 2 του κανονισμού (ΕΟΚ) αριθ. 2182/77, οι λέξεις "πέντε μήνες" αντικαθίστανται δια των λέξεων "επτά μήνες".
Άρθρο 2
Ο παρών κανονισμός αρχίζει να ισχύει την 22α Μαΐου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 19 Μαΐου 1978.

Labels: 3
2
17